แถวๆรอบดวงตาหรือเปลือกตาจะคล้ำทุกคนไหมครับ
สวัสดีค่ะ การมีผิวหนังรอบดวงตาคล้ำ มีได้หลายสาเหตุ ได้แก่- กรรมพันธ์ุ หากพ่อแม่หรือมีญาติที่มีผิวหนังรอบดวงตาดำคล้ำ ก็จะถ่ายทอดมาให้ได้- อายุ เมื่อเริ่มมีอายุมากขึ้น ถุงใต้ตาบริเวณหนังตาจะเริ่มหย่อนยานทำให้เกิดเป็นเงาบริเวณขอบตา อีกทั้งผิวหนังที่บางลง ก็จะทำให้เห็นเส้นเลือดใต้ผิวหนังได้ชัดเจน จึงดูคล้ำขึ้นได้- การพักผ่อนน้อย นอนไม่เพียงพอ นอนไม่หลับ- โรคภูมิแพ้ ซึ่งทำให้มีอาการคันตา และไปขยี้ตาบ่อยๆ ทำให้ขอบตาดำ และโรคภูมิแพ้ ทำให้เส้นเลือดบริเวณผิวหนังรอบดวงตาบวมขึ้น จึงเกิดผิวคล้ำรอบดวงตาได้- การระคายเคืองรอบดวงตา เช่น การแพ้สารบางอย่างในครีมทารอบดวงตา เป็นต้น- ร่างกายขาดน้ำ จากการดื่มน้ำไม่เพียงพอ การอาเจียน ท้องเสีย- การสูบหรี่และดื่มแอลกอฮอล์ เพราะจะไปทำให้เส้นเลือดใต้ผิวหนังขยายตัวจนเห็นเป็นรอยคล้ำใต้ดวงตาดังนั้น เพื่อลดรอยคล้ำรองดวงตา ก็ควรพยายามหลีกเลี่ยงสิ่งที่หลีกเลี่ยงได้ เช่น พยายามดื่มน้ำมากๆ ไม่ดื่มแอลกอฮอล์และสูบบุหรี่ นอนพักผ่อนให้เพียงพอ ไม่ใช้ครีมที่อาจก่อให้เกิดการแพ้และระคายเคืองทารอบดวงตา หากเป็นโรคภูมิแพ้อยู่ ก็ควรทานยาเพื่อบรรเทาอาการ เป็นต้น